**תצהיר**

אני הח"מ \_\_\_\_\_\_\_\_\_ ת.ז. \_\_\_\_\_\_\_\_\_\_ לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר בזאת כדלקמן:

1. תצהירי זה מוגש במצורף לבקשת הסדר אשר מוגשת על ידי לבית המשפט טרם נקיטת הליכי חדלות פרעון.
2. חובותיי האישיים עומדים על סך של כ 2,137,500 ש"ח ואציע לשלם סך של 400,000 ש"ח אשר מהווים כ – 20% מהחובות, לצורך ההסדר.

אציין כי בתוך סכום החוב נמצא חוב לחברת מובייל BD בגינו הוגשה על ידי התנגדות לביצוע שטר להוצאה לפועל (תיק הוצלפ \*\*\* לאור העובדה כי לא חתמתי על המסמכים נשוא תיק ההוצאה לפועל.

ככל ותתקבל ההתנגדות, יעמדו החובות על סך של כ 1,900,000 ש"ח כך ששיעור מסך החובות הצעתי יהיה גבוה יותר.

1. אני בן 49, אב לשלושה ילדים בני 20 (חייל), 18 ו – 13.
2. אני בעל 12 שנות לימוד.
3. משנת 2000 הייתי עצמאי בתחום הגינון ובהמשך עסקתי גם בתחום החשמל בנוסף.
4. אני בעלים של חברת \_\_\_\_\_\_\_\_\_\_\_ חברה אשר עוסקת ביבוא \_\_\_\_\_\_\_\_\_\_.
5. לתחום הסלולר נכנסתי בשנת 2016, לאחר שקרוב משפחה בשם \_\_\_\_\_\_\_ פנה אלי והציע לי להכנס לתחום (להלן - **"\_\_\_\_\_\_\_\_\_\_\_\_"**).
6. תחילה עבדתי במקביל גם בעבודות החשמל והגינון ו\*\*\* הוא זה אשר תפעל את העסק תחת עוסק מורשה.
7. בתחילת שנת 2017, ועם הגדלת המחזורים החלטנו לפתוח את \_\_\_\_\_\_\_\_\_\_\_\_ (להלן – **"החברה"**) על מנת ליצור הפרדה בין עבודות הגינון לבין עסקי הטלפוניה.
8. במהלך כל הזמן \_\_\_\_\_\_\_ הוא זה אשר ניהל את העסק בעיקרו, כאשר אני בעיקר עבדתי בגינון וחשמל.

\_\_\_\_\_\_\_\_\_\_ הוא זה אשר ביצע את המכירות, שיווק, יבוא, קניה בארץ וכיוצא בזה.

1. סמכתי על \_\_\_\_\_\_\_\_ בעיניים עצומות - מדובר בקרוב משפחה לשעבר (\_\_\_\_\_\_\_\_\_) ואנו חברים טובים כמו אחים ממש, למשך למעלה מ 20 שנה.

אציין כי \_\_\_\_\_\_\_\_ היה בעברו בפשיטת רגל ואני ניסיתי לעזור לו להשתקם.

החברה התנהלה במשך כל הזמן בצורה תקינה, מלווה ברואה חשבון, ניהלנו מחזורים של מיליוני שקלים, הגשנו דוחות ושילמנו מיסים כנדרש.

בחודש 6/2019 או בסמוך לכך אף קיבלנו לעבודה סוכן נוסף וחדש בשם \_\_\_\_\_\_\_\_

1. בתחילת שנת 2019 עזבתי לחלוטין את עבודות \_\_\_\_\_\_\_\_ ועברתי לעבוד בחברה במשרה מלאה.
2. בהמלצתו של \_\_\_\_\_\_\_\_, אשר היה האדם בשטח של החברה, פתחתי בחודש 6/2019 חברה חדשה בשם \*\*\*. \*\*\*\*\*\*\*\*\* על מנת להתחיל ולבנות רשת חנויות \_\_\_\_\_\_\_\_, במטרה להגדיל רווחים ממכירה ישירה לצרכן (\*\*\* \*\*\* בעמ מכרה לשוק הסיטונאי ולא לצרכן הסופי).
3. בחודש 7/2019 פתחנו חנות באילת, חודשיים לאחר מכן חנות \_\_\_\_\_\_\_\_ ובמקביל עבדנו על בניית אתר אינטרנט למכירה ישירה.
4. בחודש 9/2019 החברה עברה בדיקה של מע"מ בעקבות בקשה להחזר כספי ממכירת שכורה לאילת – בדיקה ארוכה ויסודית בת חודש וחצי שבסופה חתמתי על הסכם עם מע"מ בגינו קוזז חלק מההחזר.

כל ההתנהלות היתה בפיקוח של רואה חשבון.

1. ביום 11.11.2019 קרס עולמי.
2. בשעות אחר הצהריים התקשר אלי \_\_\_\_\_\_\_\_, נסער, וביקש לפגוש אותי דחוף ביער בן שמן.

סברתי כי מדובר על פגישה לצורך העברת סחורה לאספקה אותה הייתי עתיד לבצע למחרת בחנות באילת.

בפגישה אליה הגיע \_\_\_\_\_\_\_\_ עם בת זוגתו, הדהים אותי \_\_\_\_\_\_\_\_ כאשר סיפר לי כי החברה בקשיים, חייבת מיליוני שקלים ואנחנו על סף קריסה.

1. הייתי בהלם ולא הבנתי על מה \_\_\_\_\_\_\_\_ מדבר. ראיתי את כל הדוחות והמסמכים והכל היה תקין ומלווה ברואה חשבון.
2. דרשתי מ\_\_\_\_\_\_\_\_ לנסוע אליו הביתה ולמסור לי את כל פנקסי השיקים שלנו על מנת לדעת מה המצב האמיתי.
3. כאשר ראיתי את פנקסי השיקים נדהמתי לגלות כי \_\_\_\_\_\_\_\_ פיזר שיקים לספקים בהרבה מאוד כסף.
4. \_\_\_\_\_\_\_\_ התחמק ממתן תשובות ברורות כיצד נוצרו החובות, וכל שטען הינו כי בשנה האחרונה "נעקצנו" על ידי שני ספקים בסך של כ 400,000 ש"ח וכי בתקופה האחרונה העסקים לא עובדים בצורה תקינה.

\_\_\_\_\_\_\_\_ לא הצליח לתת לי שום הסבר לאן נעלמו מיליוני שקלים נוספים.

1. באותה השיחה \_\_\_\_\_\_\_\_ אמר דברים הזויים לפיהם "הוא חייב לברוח לחו"ל" וכן כי "הם יהרגו אותו".

לא הבנתי על מה מדובר! עד אותו יום הייתי בטוח כי אנחנו רווחיים ועולמי חרב עלי!

1. למחרת בבוקר התברר לי כי \_\_\_\_\_\_\_\_ אכן ברח בלילה לחו"ל.
2. מאותו הרגע החל מחול שדים – שיקים חוזרים, ספקים מתקשרים עלי ומאיימים עלי.

את מרבית האנשים והספקים כלל לא הכרתי ולא ניהלתי איתם מעולם עסקים וככל הנראה מדובר על אנשים עימם \_\_\_\_\_\_\_\_ היה בקשר.

1. חשדתי כי \_\_\_\_\_\_\_\_ ברח לחו"ל על מנת להבריח כספים והגשתי כנגדו תלונה למשטרה על הונאה וגניבה.

בשלב הזה עוד לא ידעתי על זיוף המסמכים.

הגשתי גם תלונה במשטרה על האיומים כנגדי.

1. במקביל, שילמתי חלק מהחובות והחזרתי סחורות לספקים על מנת להקטין נזקים.
2. לאחר 3 ימים \_\_\_\_\_\_\_\_ חזר לארץ ונפגשנו פעם נוספת על מנת לנסות ולקבל תשובות לשאלות הרבות אשר הועלו.
3. במהלך כל התקופה עברתי גיהנום בבית – הגיעו לביתי ספקים אשר דרשו כספים, איימו עלינו, הפחידו את כל המשפחה ואת ילדיי.

פעמיים נאלצתי להזמין משטרה הביתה.

אישתי מצאה את עצמה מתחבאת עם הילדים בחדר נעול ומתקשרת למשטרה.

אנחנו אנשים שומרי חוק, מעולם לא היינו חייבים כספים ואנחנו לא מכירים את העולם הזה.

1. לאחר דין ודברים עם \*\*\* ועל מנת למזער נזקים, הסכים \_\_\_\_\_\_\_\_ כי חברת \_\_\_\_\_\_\_\_ אשר מפעילה את החנויות, תעבור על שמו - כנגד הסרת כל ההתחייבויות שלי בחברה זו - פעם נוספת, על מנת לצמצם את הנזקים והחובות שלי.

אציין כי לחברת \_\_\_\_\_\_\_\_ לא היו כל זכויות באותה התקופה מאחר ומדובר על חברה חדשה לחלוטין.

1. בדיקה מקיפה העלתה כי \_\_\_\_\_\_\_\_ רימה אותי וגנב ממני סכומי עתק במהלך כל השנים!
2. התברר לי כי \_\_\_\_\_\_\_\_ נטל ממני כספים על מנת לשקם את חייו, מימן את אורח חייו הפזרני מכספיי שלי, שילם מזונות ככל הנראה מכספיי – והכל ללא הסכמתי וללא ידיעתי!
3. חשוב לציין שלאורך השנים עקבתי אחרי החברה, ראיתי כי ההתנהלות הינה תקינה וראויה, הוגשו דוחות מסודרים על ידי רואה חשבון באופן קבוע ורציף.

בידי \_\_\_\_\_\_\_\_ היה פנקסי שיקים חתומים שלי על מנת להשתמש לטובת העסק – והייתי בטוח כי הוא עושה זאת באופן אמין והגון.

1. לאחר כשלושה שבועות קיבלתי אזהרה ועיקולים מההוצאה לפועל אשר הוגשו על ידי הנושה \_\_\_\_\_\_\_\_ (תיק הוצלפ \_\_\_\_\_\_\_).

עיון בתיק ההוצאה לפועל העלה כי התיק נפתח בגין ערבות אשר לכאורה נחתמה על ידי.

נדהמתי מהדבר – לא חתמתי מעולם על הערבות הנ"ל, וזו אינה חתימתי!

נראה כי חתימתי על כתב הערבות זוייפה, לא מן הנמנע על ידי \_\_\_\_\_\_\_\_.

1. חשוב לציין שבחודש 11/2018 העמדתי ערבון בסך של 500,000 ש"ח בבנק דיסקונט לצורך הלוואה של הבנק לחברה.

בנוסף בחודש 5/2019 כאשר עזבתי את עבודות \*\*\*\*\*\*\*\* ומכרתי את המשאית שהיתה ברשותי, שילמתי 200,000 ש"ח נוספים כהלוואת בעלים.

בתחילת שנת 2019 פנינו לעוד בנקים וקיבלנו הלוואה בקרן המדינה וקרן פועלים על סמך הנתונים הטובים של החברה, כאשר כל המטרה היתה להגדיל מחזורים ויבוא ובכך להגדיל רווחים ואכן – המחזורים גדלו ואיתם גם החשיפה הגבוהה לאשראי בנקאי עלתה.

כל הפעולות הללו נעשו על סמך זה שידעתי כי החברה רווחית, גדלה ותקינה.

ברי כי לו הייתי יודע על העלמות הכספים והגניבות – הייתי פועל למנוע את זה קודם לכן ולא הייתי מעביר כספים והתחייבויות לחברה.

1. חברת \_\_\_\_\_\_\_\_ נמצאת גם היא בחובות של מיליוני שקלים, הפסיקה את פעילותה באופן מיידי.
2. כיום אני נמצא במצב נפשי וכלכלי רע ביותר.
3. אני כל היום מנסה להתמודד עם הגילויים החדשים, מנסה לכבות את השריפות אשר מתעוררות חדשות לבקרים.
4. אני מנסה לשקם את משפחתי אשר עברה טלטלה וזעזוע קשים ביותר.
5. במקביל אני הולך לראיונות עבודה על מנת לחזור ולכלכל את משפחתי, וככל הנראה אתחיל לעבוד בחברת \_\_\_\_\_\_\_\_, כנגד שכר התחלתי בסך של כ 7500 ש"ח לחודש.

**הצעת ההסדר**

1. לצורך פרעון החובות אציע תשלום סך של 400,000 ש"ח לנושיי.
2. הסכום הנ"ל ישולם בעזרת בני משפחה וחברים אשר הציעו לסייע לי ולילדיי לשקם את חיינו, בתוך 60 ימים מאישור ההסדר על ידי בית המשפט הנכבד.

אציין כי בידי בנק דיסקונט מוחזק פקדון בסך של 500,000 ש"ח כנגד החוב, ובידי בנק מזרחי מוחזק סך של 62,000 ש"ח כנגד החוב.

1. למיטב ידיעתי יש חוב לביטוח הכנסה וביטוח לאומי אשר הינם בדין קדימה, בסך של כ 50,000 ש"ח.
2. בשנת 2015 לאור הידרדרות היחסים עם אישתי, נחתם ביני ובין אישתי הסכם ממון ולחילופין גירושין, אשר קיבל תוקף של פסק דין בבית המשפט ביום \_\_\_\_\_\_\_\_

במסגרת הסכם הגירושין, נקבעו מזונות נמוכים לילדיי והדירה בבעלותנו עברה לבעלות אישתי.

אין בבעלותי כל רכוש נוסף למעט הרכוש הנזכר לעיל.

1. בנסיבות המפורטות לעיל, אין מקום להמשך הפעלת חברת \_\_\_\_\_\_\_\_, אין לי כל דרך להציע תוכנית הבראה לחברה ועתידה של זו בפירוק.

לאור האמור, בנסיבות המפורטות לעיל, אשר כפי שציינתי, נוצרו לאור גניבה ומרמה, הסתרת מידע וזיוף, אשר התגלו לפני כחודש ימים, במפתיע, אעתור כי בית המשפט הנכבד יורה על אישור הצעת ההסדר המצורפת.

אני מצהיר כי זהו שמי, זו חתימתי, ותוכן תצהירי דלעיל - אמת.

**\_\_\_\_\_\_\_\_\_\_\_\_\_** \_\_\_\_\_\_\_\_

**אישור**

אני הח"מ, עוה"ד \_\_\_\_\_\_\_\_ מ.ר. \_\_\_\_\_\_\_\_ מאשרת בזאת כי ביום \_\_\_\_\_\_\_\_ הופיע בפני, במשרדי ברחוב מוטה גור 5 בפתח תקוה, מר \*\*\* ת.ז \_\_\_\_\_\_\_\_ ולאחר שהזהרתיו כי עליו לומר את האמת וכל האמת שאם לא כן יהא צפוי לעונשים הקבועים בחוק, הצהיר בפני הצהרתו לעיל וחתם עליה בפניי.

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

**חותמת חתימה**