**תאריך: \_\_\_\_\_\_\_\_\_**

**לכבוד:**

**מר/גב' \_\_\_\_\_\_\_\_\_, עו"ד**

**בדוא"ל: \_\_\_\_\_\_\_\_\_\_\_\_\_**

**- לצרכי פשרה בלבד -**

**ח.נ,**

הנדון: **גב' ישראלה ישראל טל ת.ז 012345678**

**בשם גב' ישראלה ישראל ת.ז 012345678 (להלן: "מרשתי"), הנני מתכבד לפנות אלייך בדברים כדלהלן:**

1. מרשתי קיבלה את הודעת האזהרה בתיק הוצל"פ 123456-12-19 ביום \_\_\_\_\_\_לאחר שהושאר במעטפה מחוץ לביתה.
2. כבר כאן אציין כי מעיון ראשוני עולה כי הסכומים הנקובים בתיק ההוצל"פ שגויים, ויש לתקנם.
3. מרשתי מילא את ידיי לפנות אליכם בהצעה להסדר החוב, ועל כן אודה לתיאום פגישה במשרדכם בהקדם.
4. אודה לקבלת תשובתכם בחוזר, אציין כי אני זמין גם בנייד \_\_\_\_\_\_\_\_\_\_\_ לנוחיותכם.

**בכבוד רב ובב"ח,**

**ישראל ישראלי, עו"ד**

**תאריך: \_\_\_\_\_\_\_\_\_**

**לכבוד:**

**מר/גב' \_\_\_\_\_\_\_\_\_, עו"ד**

**בדוא"ל: \_\_\_\_\_\_\_\_\_\_\_\_\_**

**- לצרכי פשרה בלבד -**

**ח.נ,**

הנדון: **גב' ישראלה ישראל טל ת.ז 012345678**

**בשם גב' ישראלה ישראל ת.ז 012345678 (להלן: "מרשתי"), הנני מתכבד לפנות אלייך בדברים כדלהלן:**

1. בהמשך לפנייתי מיום 5.8.2019, ולאור תשובתכם כי אין בשלב זה טעם בקיום פגישה בין הצדדים, אלא בהעברת הצעת פשרה ע"י מרשתי לעיון הגורמים המקצועיים בבנק לאומי לישראל בע"מ (להלן: "**הבנק**"), הריני להעלות הצעת מרשתי כדלהלן;
2. כידוע, מרשתי הינה אישה בת 39, פרודה מבעלה, אם לארבע (4) ילדות קטינות, כאשר בתה הגדולה ביותר בת 10 שנים. נזכיר עוד כי מרשתי מצויה בסכסוך ממושך למול פרודה, שמקורו בין היתר במצוקה הכלכלית אליה נקלעה.
3. למרשתי אין כל השכלה, ופרנסתה מעבודה כסייעת במוסדות חינוך. למותר לציין כי בעבודה זו לא ניתן להתפרנס אלא בהיקפים מינימאליים בלבד.
4. בעבר נחתמו הסדרים למול מרשתי, אשר בסופו של דבר הופרו, ואין למרשתי אלא להתנצל על המצב אליה נקלעה, חרף המאמצים האדירים שהיא עושה כדי להביא לסיום צרותיה הכלכליות.
5. כזכור, עד כה שילמה מרשתי סך העולה על 51,458 ₪, סכום שאיננו מבוטל לכל הדעות.
6. טרם פנייתי זו, עשתה מרשתי לילות כימים בחיפוש אחר מקורות סיוע כלכליים על מנת להביא לתשלום חובה לבנק. בין היתר פנתה מרשתי לבני משפחה קרובים ורחוקים, ולבסוף הצליחה להעמיד הצעה, כפי שתובא להלן, אשר הינה סבורה ובטוחה כי תוכל להתחייב לה.
7. **בהתאם, ולצורך סיום כל מחלוקת, תציע מרשתי את המתווה הבא**:
   1. **העמדת ייתרת החוב הכוללת על סך של 75,000 ₪.**
   2. **תשלום סך של 1,750 ₪ בכל 15 לחודש, החל מיום \_\_\_\_\_, ובכל יום 15 בחודש שלאחר מכן.**
   3. **תשלום מיוחד בסך של 10,000 ₪ עד ליום 31.12.2020.**
   4. **סגירת תיק ההוצל"פ שבסימוכין עם חתימת ההסדר.**
8. אדגיש כי המתווה הנ"ל הינו ראוי בנסיבות העניין, שהרי עסקינן במי שאין לה אמצעים או נכסים ברי מימוש, יכולת ההשתכרות שלה גבולית עד כדי לא קיימת, ולאור מצבה הסוציואקונומי יש מקום להתחשבות אנושית במצוקתה. כמובן שיש לקחת בחשבון את הסכומים המשמעותיים ששילמה עד כה, כמו גם את אלו שמבקשת לשלם במסגרת ההסדר המוצע לעיל.
9. אקדים תודה לטיפולכם המסור, ולהיענות חיובית להצעה הנ"ל.

**בכבוד רב ובב"ח,**

**ישראל ישראלי, עו"ד**