**דוגמה להצעה להסדר נושים בתיק מורכב**

ח.נ,

בהמשך לדיון מיום 26.5.2021  בפני כב' בית המשפט המחוזי בחיפה, ועל יסוד האמור בדיון הבלתי פורמאלי, הנני מתכבד להציע הסדר נושים זה;

1. תחילה יובהר כי למרשתי טענות בדבר 4 תביעות חוב שהוגשו כנגדה, ולעניות דעתנו יש מקום להפחית מתביעות אלה, ובמקרים מסויימים אף לדחותם כליל. האמור לעיל יומצא למשרדך בתוך ימים ספורים.
2. לצורך הפטר מרשתי מכלל חובותיה, מוצע להעמיד בקופת הנושים סך כולל של 380,000 ₪, אשר ישולם באופן הבא:

2.1.           החייבת תשלם לקופה מדי חודש סך של 2,500 ₪, וזאת במשך 85 תשלומים.

2.2.           החייבת תוסיף סך של 130,000 ₪ בחודש פברואר 2024, אשר מקורם מימוש מלוא קרן ההשתלמות של החייבת במקום עבודתה.

2.3.           בקופת הכינוס כעת סך של כ-38,500 ₪.

1. מבוקש להבהיר כי מרשתי תעשה כל מאמץ להקדים תשלומים על מנת לקצר תקופת ההסדר, וזאת אף באמצעות פדיון קופת פנסיה ככל שהדבר יתאפשר, אף בשים לב לעובדה כי ילדיה נכים.
2. מרשתי עשתה מאמצים כבירים לקבל תמיכה כלכלית מיוחדת מבני משפחתה המורחבת, ועל אף ניסיונותיה הרבים, ניסיונותיה עד עתה העלו חרס.
3. מבוקש לפטור את מרשתי מהגשת דו"חות לאחר אישר הסדר הנושים.

ברמה האישית, אני מבקש לשוב ולהודות לך ולמשרדך על האנושיות הרבה המופגנת בתיק זה. מרשתי סבלה בשנים האחרונות מכות קשות, כפי שפורט עד עתה בהרחבה, לה 4 ילדים מתוכם 3 נכים. ללא ספק, עסקינן בתיק בו עלינו כחברה לעשות כל שניתן כדי לאפשר לחייבת את שיקומה הכלכלי בחברה, אף מתוך ראיית משפחתה הגרעינית וילדיה.

**בכבוד רב,**

**\_\_\_\_\_\_\_\_\_, עו"ד**