# **תצהיר**

אני הח"מ, \_\_\_\_\_\_\_\_\_\_\_ ת.ז. \_\_\_\_\_\_\_\_\_\_ לאחר שהוזהרתי כי עליי לומר את האמת וכי אהיה צפוי לעונשים הקבועים בחוק אם לא אעשה כן, מצהיר בזה בכתב כדלקמן:

1. אני עושה תצהירי זה בתמיכה לבקשה בטענת פרעתי.
2. תיק ההצאה לפועל נפתח לאור מזונות אשר שולמו על ידי הביטוח הלאומי לגרושתי.
3. בחודש \_\_\_\_\_\_ נחתם ביני לבין גרושתי הסכם גירושין אשר קיבל תוקף של פסק דין.
4. בהתאם להסכם הגירושין סוכם כי עלי לשלם סך של \_\_\_\_\_\_\_ ש"ח וכן מחצית הוצאות רפואיות וחינוכיות.

הסכם הגירושין מצורף - **מסומן א'**.

**ביום \_\_\_\_\_\_\_\_\_\_\_\_\_ התגרשנו בבית הדין הרבני.**

1. כפי שאפרט להלן, הרי ששבועיים לאחר הגירושין, חזרנו והתגוררנו ביחד וזאת למשך כשש שנים.
2. במהלך כל השנים הללו כלכלתי את המשפחה ופרנסתי אותה.
3. גרושתי, ללא ידיעתי, פנתה למוסד לביטוח לאומי וביקשה מזונות – וזאת שלא כדין, וזאת מהות תיק הוצאה לפועל זה.
4. אבהיר כי לא ידעתי כי גרושתי קיבלה את המזונות מהביטוח הלאומי.
5. כן אציין כי אני נמצא בחובות גדולים של כ \_\_\_\_\_\_ מיליון ש"ח, נמצא בהליך של פשיטת רגל, ולא טיפלתי בחוב הנ"ל עד עתה.
6. אבהיר כי אני משלם מזונות במסגרת קציבת מזונות של בית המשפט המחוזי, ועומד בתשלומים.
7. כאמור, גרושתי לא היתה זכאית לקבלת מזונות מהביטוח הלאומי, הכספים שולמו לה, שלא כדין, ואעתור בבקשה כי כב' הרשם יורה על מחיקת החוב כנגדי.

**חזרנו להתגורר ביחד שבועיים לאחר הגירושין וחיינו ביחד עד \_\_\_\_\_\_\_\_\_**

1. בעת הגירושין התגוררנו ברחוב \_\_\_\_\_\_\_\_\_\_ ושם התגוררנו עד \_\_\_\_\_\_\_\_\_\_.

1. **בחלוף שבועיים מהגירושין חזרתי להתגורר עם גרושתי והילדים באותה הדירה.**
2. **ביום \_\_\_\_\_\_\_\_\_\_\_\_ עברנו להתגורר ביחד, כל המשפחה, ברחוב \_\_\_\_\_\_\_\_\_ ושם התגוררנו במשך שנה.**

**לאחר שנה, בחודש \_\_\_\_\_\_\_\_\_ עברנו להתגורר ברחוב \_\_\_\_\_\_\_\_\_\_, שם התגוררנו במשך שנה.**

**בשנת \_\_\_\_\_\_\_\_\_ עברנו להתגורר בדירה ברחוב \_\_\_\_\_\_\_\_, שם התגוררתי יחד עם גרושתי והילדים עד \_\_\_\_\_\_\_\_\_ – במועד בו עזבתי את הבית.**

**גרושתי המשיכה להתגורר בדירה זו עם הילדים ואף יצרה חובות בגין אי תשלום דמי השכירות וניתן פסק דין בקשר לכך (תיק הוצלפ 00000000-00-00).**

1. **כפי שהוברר לי מעיון במסמכי תיק ההוצאה לפועל עולה כי גרושתי, על אף העובדה שחיינו ביחד, פנתה למוסד לביטוח לאומי וקיבלה במשך כל התקופה בה חיינו ביחד מזונות.**

**גרושתי הצהירה בהליכים משפטיים רבים כי אנחנו התגוררנו ביחד בין השנים \_\_\_\_\_\_\_\_\_\_\_\_\_\_\_:**

1. גרושתי הצהירה באין ספור הליכים משפטיים כי שבועיים לאחר הגירושין חזרנו לגור ביחד והמשכנו לגור ביחד עד \_\_\_\_\_\_\_\_\_\_\_\_\_\_.

הודאתה של גרושתי לעניין זה מדברת בעד עצמה!

ראה לעניין זה:

1. ביום \_\_\_\_\_\_\_\_\_\_\_\_\_\_ הגישה גרושתי תביעת אבהות כנגדי בבית המשפט למשפחה בתל אביב תמש 00000/20 ובו הצהירה, בסעיף 4:

***4. זאת ועוד, הצדדים חזרו לחיות יחד כשבועים לאחר הגירושין בשל שלום בית למשך של כ -5 שנים עד ליום 00.0.0000".***

העתק "תביעת אבהות וכן תצהיר גרושתי – **מצורף ומסומן ב'**.

1. ב"תביעה דחופה רטרואקטיבית לקציבת מזונות" אותה הגישה גרושתי לבית המשפט המחוזי בהליך 000000-00-00 היא מצהירה, כדלקמן:

***"6. התגרשנו זמ"ז בשנת 0000 על פי חוזה הגירושין שקיבל תוקף של פסק דין. הנתבע היה אמור לשלם עבור מזונות הקטינים סך ש- \_\_\_\_\_ ₪ ...***

***7. לאחר ביצוע אקט הגירושין חזרנו לחיות ביחד ושכרנו שנינו במשותף דירה בלוד.....***

***8. כל עוד אנחנו ילדינו התגוררנו בדירה שכורה שילם הנתבע את דמי השכירות החודשיים של המושכר, את המיסים העירוניים, הוצאות שוטפות כגון טלפון, מים, חשמל וגז שהגיעו בהערכה גסה לסך 0000-0000 שח לחודש.***

***9. לפני כשנה עזב הנתבע את הדירה המשותפת בלוד וחדל לשלם דמי שכירות בטענה כי בשנת 0000 הוא נכנס להליך של פש"ר".***

העתק "תביעה דחופה רטרואקטיבית לקציבת מזונות ובו גם תצהיר גרושתי – **מצורף ומסומן ג'**.

1. ב"תשובה להחלטת כבוד ביהמ"ש מיום \_\_\_\_\_\_\_\_ טען ב"כ גרושתי:

***"...האמת היא שהיא לא מצאה עד היום לנכון להגיש תביעת מזונות וגם לא אבהות כי לאחר ביצוע הגט חזרו בני הזוג לחיות יחד ואף שכרו יחד דירה משותפת בלוד.***

***6. אם לא היה מדובר בבתו, לא היה היחייב נשאר עם המבקשת אפילו לרגע קל. ההפוף הוא, החייב התגורר ביחד עם כל ילדיו (כולל בתו) במשך מספר שנים בדירה אחת.....***

***7. אם החייב מתעקש להתכחש לבתו תאלץ המבקשת לפנות לביהמ"ש ולהגיש תביעת מזונות ואבהות.***

***לא ייתכן כי לאחר שהתגוררו יחד שנים רבות לאחר הגירושין, הוא יעלה את הענין הזה, במטרה לא לשלם מזונות גם לה אפילו שלא קיים פס"ד".***

העתק "תשובה להחלטת כבוד ביהמ"ש מיום \_\_\_\_\_\_\_\_ – **מצורף ומסומן ד'**.

1. בתשובה לתגובת החייב אשר הוגשה לבית המשפט המחוז ביום \_\_\_\_\_\_\_\_\_\_ הצהירה גרושתי:

***"נכון ציינתי, כי עד לפני יותר משנה התגוררנו ביחד, אך החייב עזב את המושכר ומאז לא שלם אגורה אחת (קודם לכן הוא שילם שכ"ד וכלכל את המשפחה) בטענה כי הוא פושט רגל. לטענה זו אין כל בסיס שכן לפני שעזב את הבית בלוד הוא במשכורתו ה"דלה" לדבריו, מימן את שכר הדירה בסך 4000 ₪ לחודש ופרנס את המשפחה, הכוללת אישה ו – 5 ילדי קטינים, ועתה כאשר החליט לעזוב את משפחתו נזכר כי הוא פושט רגל ומסרב לשלם להם דמי מזונות ומדור".***

העתק "תשוה לתגובת החייב (משיב 1) ובו גם תצהיר הזוכה – **מצורף ומסומן ה''**.

1. בדיון שהתקיים ביום \_\_\_\_\_\_\_\_\_\_\_9 בבית המשפט לענייני משפחה - תלהמ 000000-00-00 בפני כב' השופט ארז שני הצהיר ב"כ גרושתי כדלקמן:

"לשאלת בית המשפט מדוע חוקי ליטול ילדים לעיר ירוחם, ללא אישור מבית המשפט, אני משיב:

**למרות שהצדדים התגרשו לפני 4-5 שנים, הם המשיכו להתגורר יחד בדירה בלוד, דירה ששני הצדדים שכרו......."**

העתק פרוטוקול הדיון מיום \_\_\_\_\_\_\_\_\_\_\_\_\_\_\_\_\_\_ **- מסומן ו'.**

1. ביום \_\_\_\_\_\_\_\_\_\_\_\_\_\_ הכריעה כב' השופטת מירב בן ארי בבית המשפט המחוזי בשאלת קציבת המזונות של הקטינים ובקשר לכך ניתן לראות בסעיף 4 להחלטתה:

***"4. לטענת המבקשת לה ולחייב נולדו חמישה ילדים. לאחר שהם התגרשו בשנת 0000 הם חזרו לחיות יחד ושכרו דירה, באותו הזמן החייב נשא בתשלום דמי השכירות בסך של 0000 ₪ ובהוצאות השוטפות בסך של כ 0000 ₪.***

***לטענתה, לפני כשנה החייב עזב את הדירה המשותפת והצטבר חוב שכירות.....",***

העתק החלטת בית המשפט המחוזי מיום \_\_\_\_\_\_\_\_\_\_\_\_ **- מסומן ז'.**

1. על פי יעוץ משפטי שקיבלתי, הודאתה של הגרושה בכתבי הטענות השונים מהווה הודאת בעל דין המדברת בעד עצמה.
2. **כאמור, התגרשנו ביום \_\_\_\_\_\_\_\_\_\_\_\_\_\_.**

**שבועיים לאחר מכן חזרנו לחיות יחד והמשכנו עד חודש \_\_\_\_\_\_\_\_\_\_\_\_\_.**

**תיק ההוצאה לפועל דנן נפתח בחודש \_\_\_\_\_\_\_\_\_ – בגין סך של 00000 ₪.**

**כך, מעיון בתדפיס ההוצאה לפועל, עולה כי גרושתי המשיכה וקיבלה מזונות מהביטוח הלאומי עד חודש \_\_\_\_\_\_\_\_\_\_\_\_ לכל הפחות.**

**משמכתבי הטענות ותצהיריה של גרושתי עולה כי בכל התקופה הנ"ל חיינו ביחד, הרי שגרושתי גבתה את הכספים מהביטוח הלאומי, שלא כדין, ואין להטיל חובה זו עלי.**

1. לאור האמור, אעתור כי כב' הרשם יורה על קבלת הבקשה בטענת פרעתי ומחיקת חוב ההוצאה לפועל בגין כספים אשר שולמו לגרושתי, שלא כדין.
2. יהא זה מן הדין ומן הצדק להיענות לבקשה.

זהו שמי, זו חתימתי ותוכן תצהירי דלעיל, אמת.

\_\_\_\_\_\_\_\_\_\_\_\_\_\_

### **0000000000**

#### אישור

אני הח"מ, עו"ד\_\_\_\_\_\_\_\_\_\_\_ מאשרת בזה כי ביום \_\_\_\_\_\_\_ הופיע בפני, מר \_\_\_\_\_\_\_\_\_\_\_\_\_\_\_ אשר זיהתיו באמצעות ת.ז. \_\_\_\_\_\_\_\_\_\_\_\_\_, במשרדי ברחוב \_\_\_\_\_\_\_\_\_, ולאחר שהזהרתיו כי עליו לומר את האמת, וכי יהיה צפוי לעונשים הקבועים בחוק אם לא יעשה כן, אישר בפניי את נכונות הצהרתו לעיל וחתם עליה בפניי.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

חותמת עו"ד חתימת עו"ד