**תצהיר**

אני הח"מ, גב' \_\_\_\_\_\_\_\_\_\_\_ נושאת ת.ז. \_\_\_\_\_\_\_\_\_\_\_, לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר בזאת בכתב כדלהלן:

1. הנני עושה תצהירי זה כתצהיר לתמיכה בבקשתי לחדלות פירעון ליחיד.
2. אני בת 42. בזוגיות ואם ל3 ילדים בני 12, 8 ו-2.
3. יש לי בן זוג, ידוע בציבור, בן 52, בעל נכות רפואית מהמל"ל בשיעור של 100% וכן אי כושר עבודה 100%.
4. לבן זוגי ילד נוסף מנישואים קודמים.
5. נסיבות הסתבכותי כדלהלן:
6. בשנת 2019 חתמתי על מסמכי הצטרפות לחשבונו של בן זוגי בבנק מזרחי, בכדי שיוכל ליטול הלוואה.
7. בן זוגי לקח את ההלוואה לצורך תפעול חברתו בשם \_\_\_\_\_\_\_\_\_\_\_ ח.פ. \_\_\_\_\_\_\_\_\_\_\_.
8. דא עקא, כי החברה נקלעה לקשיים ובן זוגי נאלץ להפסיק את פעילותה, תוך שהוא מותיר חובות לנושים, בינהם לבנק \_\_\_\_\_\_\_\_\_\_\_.
9. זאת ועוד, בשנת 2020 נאלצתי להפסיק לעבוד. עבדתי בזמנו בחברת חומרי ניקוי וחששתי להריוני.
10. ההיריון היה קשה והיה חשש למומים בעובר.
11. לא הצלחתי למצוא עבודה אחרת במהלך ההיריון.
12. אציין כי החובות לכביש 6, הינם עקב רכבים שהיו בשימוש אבי ז"ל ובן זוגי ונרשמו על שמי.
13. זאת ועוד, בינואר 2023 גילו לבן זוגי גידול בראש ומאז הפסיק לעבוד והוא מוכר כנכה בעל אי כושר עבודה ונכות רפואית בשיעור של 100%, כאמור.
14. כיום אני עקרת בית. אין ביכולתי הכלכלית לשלם למעון ולצהרונים ל3 בנותיי.
15. אני ומשפחתי מתגוררים בשכירות.
16. לאור מצבי, כמפורט לעיל, אינני יכולה לפרוע את חובותיי והנני פונה להליך של חדלות פרעון בכדי לנסות ולפתוח דף חדש בחיי, נקי מחובות.
17. זה שמי זו חתימתי ותוכן תצהירי אמת.

**\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_ **אישור**

אני הח"מ, \_\_\_\_\_\_\_\_\_\_\_, עו"ד מאשרת בזה כי ביום \_\_\_\_\_\_\_\_\_\_\_ הופיעה בפני גב' \_\_\_\_\_\_\_\_\_\_\_ שזיהתה את עצמו על ידי תעודת זהות שמספרה \_\_\_\_\_\_\_\_\_\_\_ ואחרי שהזהרתיו כי עליו להצהיר את האמת כולה וכי יהיה צפוי לעונשים הקבועים בחוק אם לא יעשה כן, אישר את נכונות הצהרתו דלעיל וחתם עליה בפני.

**\_\_\_\_\_\_\_\_\_\_\_\_\_\_**

**חותמת וחתימה**