**לכבוד מ.ל.ב**

**בנק**

**הנדון : חשבון....ע"ש.....**

משרדנו קיבל את ייצוגו של בעניין דרישתכם לתשלום חוב/פתיחת תיק הוצל"פ/ הגשת תביעה בסד"מ, כעולה מייפוי הכוח המצ"ב והורני לפנות אליכם בעניין כדלקמן:

1. מרשי הינו לקוח של בנק בע"מ החל משנת ומנהל את חשבונו בבנק **בשקיפות, אחריות והקפדה** על קיום כל התחייבויותיו כלפי הבנק.

-פירוט תמציתי של הנסיבות הספציפיות-

2. לאור המפורט לעיל ועל מנת לאפשר למרשי לבחון את טענות הבנק כלפיו ואת העובדות הרלבנטיות והחיוניות לבירור המסכת העובדתית, יתבקש הבנק להמציא לידינו את כל המסמכים הרלבנטיים לפעילות בחשבון מרשי, לרבות המסמכים המפורטים להלן:

* + מסמכי פתיחת חשבונות.
  + מסמכי הלוואות/ערבויות וכל מסמך אחר שנערך/נחתם על ידי מרשי עם הבנק.
  + דפי חשבון מיום ועד היום.
  + לוחות סילוקין להלוואות.
  + פירוט הריביות הנדרשות על ידי הבנק, בחלוקה לתקופות ומקור החיוב.
  + כל ההתכתבויות שנעשו בעניינו של מרשי.
  + תרשומות, פרוטוקולים ותכתובות פנימיות הנוגעות לחשבון מרשי.
  + אסמכתאות לתשלומים ותקבולים שהועברו לבנק.
  + כל מסמך אחר הרלבנטי לחשבונות מרשי, לאופן ניהולם ולהעמדתם לפירעון מיידי.

3. מאחר ומרשי מעוניין לסיים את הפרשה ולהקטין נזקיו, ועל מנת שניתן יהא לבחון לעומק את כלל טענות הצדדים, נבקשכם לזמן את הצדדים **לפגישה דחופה**, שיהא בה כדי למצוא מתווה מוסכם ומקובל על הצדדים.

4. בהקשר זה תוזכר **הוראת ניהול בנקאי תקין מס' 450** ממנה עולה כי מצופה מהתאגיד הבנקאי לנסות למצות, ככל הניתן, דרכים שונות לגביית החוב על כלל מרכיביו מן הלקוח, טרם פניה לערכאות משפטיות ובכלל זה, לקיים עימו פגישה ולאפשר מיצוי הליכים בטרם פנייה לערכאת שיפוטיות.

**5. למותר לציין כי הינכם מתבקשים להימנע מכל פעולה חד צדדית שיהא בה אך להגדיל את נזקי מרשי ולקבעם, וזאת עד לקיומה של הפגישה המבוקשת.**

6. אין באמור במכתבנו זה כדי לגרוע מטענה מטענות מרשי ו/או מסעד כלשהו או אמצעי המצוי ברשותו על פי כל דין.