**הסכם לתשלום שכר טרחה**

**שנערך ונחתם בתל אביב ביום \_\_\_\_\_ בחודש \_\_\_\_\_\_\_\_\_\_\_\_ 2020**

**בין:** **\_\_\_\_\_\_\_\_\_\_\_\_\_\_ ת.ז \_\_\_\_\_\_\_\_\_\_\_\_\_\_**

מרח' \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_

נייד: \_\_\_\_\_\_\_\_\_\_\_\_\_

דוא"ל: \_\_\_\_\_\_\_\_\_\_\_\_\_\_\_\_

**(להלן: "הלקוח" ו/או צד א') מצד אחד;**

**לבין: \_\_\_\_\_\_\_\_\_\_\_\_\_\_\_ משרד עורכי דין**

מדרך בגין \_\_\_\_, תל אביב

טל: 073-\_\_\_\_\_\_\_\_\_\_\_, פקס: 073-\_\_\_\_\_\_\_\_\_\_\_\_\_\_\_

**(להלן: "עוה"ד" ו/או צד ב') מצד שני;**

(עוה"ד והלקוח ביחד צדדים וכל אחד לחוד מהם צד)

**הואיל: והלקוח פנה אל עוה"ד ובקשו לטפל עבור \_\_\_\_\_\_, \_\_\_\_\_\_\_\_\_\_\_\_\_\_ (להלן: "החייב/ת") בעניין ניהול הליך חדלות פירעון במטרה להביא להפטר מחובות במסגרת חוק חדלות פירעון ושיקום כלכלי, התשע"ח - 2018;**

**והואיל: והוסכם בין הצדדים כי עוה"ד יקבל על עצמו את הייצוג בתנאים כפי הסכם זה, והכל בכפוף להתניות הסכם זה;**

**הוסכם בין הצדדים כדלקמן:**

1. המבוא להסכם זה מהווה חלק בלתי נפרד הימנו.
2. השירות שיעניק עורך הדין ללקוח יכלול גיבוש אסטרטגיה לניהול התיק, לימוד הנסיבות שהובילו את החייב/ת למצב של חדלות פירעון, הגשת בקשה לפתיחת הליך, מעבר ואישור דו"חות חודשיים אשר יוכנו על ידי החייב/ת או מי מטעמו/ה להגשה, וכן כל בקשה הכרחית על מנת להביא להצלחת התיק והכל בערכאה דיונית ראשונה בלבד (להלן: "**השירות**") ואולם מובהר כי אין בהסכם זה משום התייחסות להגשת בקשות אחרות לרבות ליציאה מן הארץ, או כל בקשה אחרת שאיננה הכרחית לצורך הצלחת ההליך. מובהר כי כל נושא שלא נכלל מפורשות באמור לעיל איננו חלק מהשירות של עורך הדין ללקוח, ואין הסכם זה חל עליו.
3. בגין השירות מתחייב הלקוח לשלם לעו"ד שכר טרחה בתוספת מע"מ כדין באופן הבא (להלן: "**שכר הטרחה**"):
   1. בגין השירות סך של \_\_\_\_\_\_\_\_\_\_\_\_\_ ₪ (במילים \_\_\_\_\_\_\_\_\_\_\_\_\_\_\_\_\_\_\_\_\_\_\_ ₪). סכום זה ישולם באופן הבא: \_\_\_\_\_\_\_\_\_\_\_\_\_\_\_\_ עם חתימת ההסכם, וכן \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   2. בגין הכנת כתבי טענות מיוחדים שאינם במסגרת השירות סך של 2,500 ₪ לכל כתב טענות כאמור לעיל.
4. מובהר בזאת כי שכר הטרחה לא כולל הוצאות חוץ, אגרות, הוצאות משרדיות (כגון שליחויות, צילומי מסמכים, הוצאות נסיעות מחוץ לעיר, אש"ל וכיו"ב), שיחולו על הלקוח (להלן: "**הוצאות נוספות**").
5. הלקוח מתחייב בזאת לשלם כל דרישת תשלום בגין הסכם זה בתוך 5 ימים מקבלת דרישה מצד עורך הדין.
6. מוסכם כי כל שכר טרחה פסוק ו/או כל פסיקת הוצאות לזכות הלקוח במסגרת הליך משפטי תהא שייכת במלואה לעוה"ד.
7. לעוה"ד זכות קיזוז מלאה של כל סכום המגיע לו לפי הסכם זה מתוך הכספים המצויים בידו בנאמנות, ככל שיהיו כאלו.
8. **הלקוח מבין כי אין התחייבות מצד עורך הדין לכל תוצאה, וכי על החייב/ת לשתף פעולה באופן מוחלט עם הנחיות עוה"ד, וכי ככל שלא י/תעשה כן אפשר ויהא בכך כדי להוות הפרה יסודית של הסכם זה, וכי באחריותו/ה הבלעדי/ת של החייב/ת הכנת הדו"חות החודשיים/דו חודשיים והעברתם לעוה"ד לצורך אישור להגשתם; מכאן שסכומים ששולמו כחלק מהסכם זה לא יוחזרו בכל מקרה לידי הלקוח, אף אם כשל הליך חדלות הפירעון לנוכח היעדר שיתוף פעולה או הצהרות כזב מטעם הלקוח או החייב/ת.**
9. על כל הסכומים הנקובים ו/או שאינם נקובים במפורש בהסכם זה יש להוסיף מע"מ כדין, למעט אם המדובר בסכומים הפטורים מתשלום מע"מ.
10. מובהר ומוסכם כי שכר הטרחה המצוין בסעיף 3.1. שלעיל נפרס לתשלומים (ככל שנפרס) מתוך התחשבות עוה"ד בלקוח בלבד, וכי אין בפריסה זו משום הסכמה לתשלום בהתאם להתפתחות והתקדמות התיק, אלא כבר עם חתימת הסכם זה על הלקוח לשאת במלוא עלות שכר הטרחה הנ"ל.
11. הלקוח מבין כי משרד עוה"ד הינו משרד ירוק, ועל כן פוטר אותו מן הצורך לשמור אצלו מסמכי מקור מכל סוג, אלא אם יחליט על כך עוה"ד עפ"י שיקול דעתו. הלקוח מתחייב לאסוף כל מסמך מקורי בתוך 7 ימים מקבלת הודעה מאת עוה"ד, שאחרת מוסכם כי המסמך יושמד.
12. הלקוח מסכים כי עוה"ד יעשה שימוש בפרטי המקרה המשפטי נושא הסכם זה ויפרסמו בכל רשת חברתית ו/או אחרת, וזאת בכפוף כי לא יפורסמו כל פרטים מזהים אודות הלקוח, ובכל מקרה מבלי לפגוע בפרטיות הלקוח.
13. הלקוח קיבל הסבר מפורש מאת עוה"ד לאמור בהסכם זה, ולמשמעויות המשפטיות הנובעות ממנו.

ולראיה באו הצדדים על החתום :

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

**הלקוח עורך הדין**