**בלשכת ההוצאה לפועל תיק הוצל"פ: 00000-00-00**

**כפר סבא**

**בעניין**

**הזוכה: \_\_\_\_\_\_\_\_\_\_\_\_\_\_\_ ת.ז. 000000000**

ע"י ב"כ עוה"ד \_\_\_\_\_\_\_\_\_\_\_\_\_\_\_

מרח' \_\_\_\_\_\_\_, ת.ד. 0, \_\_\_\_\_\_\_\_\_\_

טל': 00-0000000 פקס': 00-00000000

**ובעניין**

**החייב: \_\_\_\_\_\_\_\_\_\_\_\_\_\_ ת.ז 0000000000**

מרח' \_\_\_\_\_\_\_\_\_\_\_\_\_, פרדס חנה כרכור

טלפון נייד: 000-00000000

**הודעה על הסדר חוב ובקשה בהסכמה למתן תוקף של החלטה**

הצדדים מתכבדים להודיע לרשם/ת ההוצאה לפועל הנכבד/ה, כי הגיעו להסדר בנוגע לחוב המפורט להלן.

לאור האמור, מבוקש ליתן תוקף של החלטה להסכמות הצדדים, והכל בכפוף ובהתאם להוראותיו.

**ואלו הוראות ההסכם:**

1. יתרת החוב בתיק ההוצאה לפועל עומדת על סך של 407,512 ₪, נכון ליום 8.1.2023.
2. הוסכם בין הצדדים כי יופחת מהחוב דנן, סך של 15,000 ₪ שהועברו לחשבונה של הזוכה ביום 30.8.2023. הסכום המשוערך נכון להיום עומד על סך של 15,567 ₪.
3. דהיינו חובו העדכני של החייב כלפי הזוכה נכון ליום 8.1.2023 עומד על סך של 391,945 **₪ (להלן - החוב)**.
4. החייב מודה בחוב ואין לו כל טענה לגביו.
5. לפנים משורת הדין, הוסכם כי החוב דנן ישולם ב-6 תשלומים כדלהלן.
   1. תשלום ראשון בסך של 80000 ₪ ישולם עד ליום 17.1.2024, באמצעות הפקדה לחשבון נאמנות של ב"כ הזוכה, עוה"ד ­­­­­­­­­­­­\_\_\_\_\_\_\_\_\_\_\_\_, לבנק דסקונט, סניף 000, חשבון 00000000.
   2. תשלום שני בסך של 70,000 ₪ עד ליום 28.2.2024.
   3. תשלום שלישי בסך של 60,000 ₪ עד ליום 10.3.2024.
   4. תשלום רביעי בסך של 60000 ₪ עד ליום 10.4.2024.
   5. תשלום חמישי בסך של 60000 ₪ עד ליום 10.5.2024.
   6. תשלום שישי בסך של 61,945 ₪ עד ליום 10.6.2024.
   7. תשלומים שני עד שישי, המפורטים לעיל, ישולמו באמצעות המחאות לפקודת הזוכה.
   8. ההמחאות תימסרנה לידי הזוכה, לביתה, תוך 3 ימים ממועד החתימה על ההסכם.
6. תעמוד לחייב האפשרות, להפקיד את סכום ההמחאה עד 3 ימים בטרם מועד פירעון ההמחאה, ישירות לחשבון הזוכה, שאז תושב לו ההמחאה.
7. במידה ולא יופקדו הכספים כאמור, תופקד ההמחאה.
8. לאחר ביצוע כל תשלום, על החייב להעביר אסמכתא לב"כ הזוכה לדואר אלקטרוני \_\_\_\_\_\_\_\_\_\_\_\_\_\_\_\_\_ ולוודא קבלתה.
9. היה וההמחאות לא תמסרנה במועד לידי הזוכה ו/או החוב לא ישולם במלואו ובמועדו ו/או לא ישולם תשלום אחד לפחות במועד, ייחשב הדבר כהפרה יסודית של ההסכם והזוכה תהא רשאית לחדש את כלל ההליכים כנגד החייב בתיק ההוצל"פ לגביית יתרת החוב העדכנית בתיק, בניכוי התשלומים שבוצעו בפועל, ללא צורך בשליחת מכתב התראה ו/או דרישה נוספת.
10. יצוין, כי איחור של עד 3 ימים בביצוע תשלום, למעט התשלום הראשון, לא יהווה הפרה של ההסכם.
11. לאחר חתימת ההסכם דנן, תגיש הזוכה בקשה לביטול עיקול עו"ש בחשבון החייב בבנק לאומי בלבד. יתר ההליכים יוותרו בעינם, אך הזוכה מתחייבת שלא לפעול בפעולה נוספת, כל עוד לא תופר הפרה יסודית של ההסכם על ידי החייב, כאמור.
12. ידוע לחייב ומוסכם, כי התיק לא יכנס לעיכוב הליכים.
13. החייב מסכים ומאשר כי במידה וייפר הפרה יסודית של ההסכם, תהא רשאית הזוכה להטיל עיקול על העו"ש בבנק לאומי, אף בעת תקנות החירום החלות בעת זו בשל המלחמה הפוקדת את ארצנו, והוא נותן הסכמתו להטלת העיקול, ללא התראה ו/או דרישה נוספת.
14. הצדדים הסכימו כי הסדר זה לא יומצא ללשכת ההוצאה לפועל על ידי החייב בטרם ביצוע תשלום ראשון והמצאת המחאות לידי הזוכה, כמפורט לעיל.
15. החייב מודה כי יש ביכולתו הכלכלית לפרוע את הסדר התשלומים.
16. כמו כן מובהר, כי עם ביצוע מלוא התשלומים לפי ההסדר, ייחשב חובו של החייב נשוא תיק זה כמסולק במלואו ותוגש בקשה לסגירת תיק ההוצל"פ.

**ולראיה באנו על החתום היום: 8.1.2024**

**\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_**  **\_\_\_\_\_\_\_\_\_\_, עו"ד**

**החייב**   **ב"כ הזוכה**

**א י מ ו ת**

אני הח"מ, עו"ד \_\_\_\_\_\_\_\_, מאשר כי ביום 8.1.2024,הופיע בפני מר \_\_\_\_\_\_\_\_, נושא תעודת זהות מס' 000000000וחתם על הסדר חוב זה, וזאת לאחר שקרא את תוכנו, הסברתי לו אותו, והבין את משמעותו.

**\_\_\_\_\_\_\_\_\_\_\_\_\_\_\_\_\_\_\_\_\_**

**חתימה וחותמת**